section_heading: Roman
paragraph_text: Autor romana Povratak Jedija je James Kahn, a isti je izdan 12. svibnja 1983. - trinaest dana prije početka službene kino distribucije filma.<ref> Roman sadržava mnoge scene koje su izbačene iz finalne verzije filma, kao i neke događaje koji su kasnije opovrgnuti u filmovima prequel trilogije. Na primjer, autor Kahn je u romanu Povratak Jedija napisao da je Owen Lars brat Obija-Wan Kenobija, ali se u filmu Klonovi napadaju ispostavlja da je Owen zapravo polubrat Anakina Skywalkera. Kada je Leia zarobljena i nalazi se kod Jabbe, on umjesto da odgovori "Siguran sam" (I'm sure) na njezino upozorenje da ima moćne prijatelje, kaže: "Siguran sam, ali u međuvremenu ću u potpunosti uživati u tvom društvu." Uz to, umjesto da obliže vlastita usta, u romanu je napisano da Jabba "daje zvjerski poljubac ravno na princezine usne". Kasnije duh Obi-Wana otkriva da je uspio sakriti Lukea i Leiu od Anakina zbog toga što ovaj nije znao da je ona trudna kada je "otišao" (odnosno netom prije nego što je postao Vader). Ovo je djelomično opovrgnuto u filmu Osveta Sitha u kojem Anakin ne zna da njegova supruga nosi blizance i vjeruje da je njihovo dijete umrlo zajedno s njom. Jedan od aspekata priče koji su detaljno objašnjeni u romanu jest i konfuzija koja je nastala kod imperijalističkih trupa nakon smrti Palpatinea. Roman također podupire sve događaje koji su se odvili u Star Wars svijetu nakon završetka radnje filma Povratak Jedija.